পুজোর চাঁদা ১০ হাজার! দিতে অস্বীকার করায় ‘বেধরক মার’ ব্যাবসায়ীকে

কলকাতা: পুজোর আগে এবার তপসিয়ায় চাঁদার জুলুম। তৃণমূলের হাতে মার খেলেন তৃণমূল কর্মী। ফের গোষ্ঠীদ্বন্দ্বের অভিযোগে উত্তাল। সিসিটিভি-তে ধরা পড়েছে মারধরের ছবি। ১০ হাজার টাকা চাঁদা চাওয়ার অভিযোগ উঠেছে এক ব্যাবসায়ীর কাছ থেকে। তা মানতে না চাইলেই শুরু হয় ঝামেলা। অভিযোগ, বেধড়ক মারধর করা হয়েছে অমিত সরকার নামে ওই ব্যবসায়ীকে। ঘটনাকে কেন্দ্র করে ব্য়পক চাঞ্চল্য় এলাকায়।

ব্যবসায়ী অমিত সরকারের অভিযোগ, আগে এক দফা চাঁদা চাওয়া হয়েছিল তাঁর কাছ থেকে। তা তিনি দেবেনও বলেছিলেন। এরইমধ্যে বেড়ে যায় টাকার অঙ্ক। তা নিয়েই ব্য়পক ঝামেলা শুরু হয়। তিনি বলেন, “আমার একটা ছোট সাইকেলের দোকান রয়েছে। আর একটা বাইকের সরঞ্জামের দোকান রয়েছে। সাইকেলর দোকানে তিন হাজার টাকা আর বাইকের দোকানে এক হাজার টাকা চাঁদা চাওয়া হয়েছে। চার হাজার টাকা আমার থেকে চাঁদা চাওয়া হয়েছে। প্রায় এক সপ্তাহ আগে বিল কেটেছিল। আমি বলেছিলাম দেব, পুজো তো এখনও অনেক বাকি আছে। এরইমধ্যে কালকে ওরা দোকানে এসে আমার ভাইকে বলে এখনই ১০ হাজার টাকা চাঁদা দিতে হবে। সেটা আমরা দিতে অস্বীকার করতেই এই ঘটনা।”

আরও পড়ুন: দক্ষিণেশ্বরের ঘটনায় গ্রেফতার মূল অভিযুক্ত

জানা গিয়েছে, এই ঘটনার পর ফের তৃণমূলের গোষ্ঠীকোন্দল প্রকাশ্যে। গোটা ঘটনা ঘিরে শুরু হয়েছে রাজনৈতিক চাপানউতোর।